Dokumen Palestin

Dokumen PalestinAl-Jazeera dedah tawaran serah Baitulmaqdis kepada Israel  Berita Harian Online. 25 Jan 2011. atau Dokumen Rundingan Israel–Palestin ialah pembocoran berita terbesar dalam sejarah konflik Israel-Palestin, dan penerbitan maklumat yang dirahsiakan daripada rekod awam. Ia merupakan satu simpanan hampir 1,700 fail yang didedahkan mulai 23 Januari 2011 oleh Al-Jazeera. Ribuan halaman surat-menyurat diplomatik yang memperincikan kerja dalaman proses pendamaian Israel-Palestin, memo-dokumen, e-mel, peta, minit mesyuarat peribadi, keterangan pertukaran aras tinggi, kertas strategi dan malah persembahan PowerPoint—bertarikh dari 1999 hingga 2010, telah didedahkan.

Terdapat sejumlah 1,684 dokumen, termasuk:
275 set minit mesyuarat;
690 e-mel dalaman;
153 laporan dan kajian;
134 set tajuk perbincangan dan nota;
64 draf persetujuan;
54 peta, carta dan graf;
dan 51 "bukan-kertas".

Dokumen-dokumen ini diperolehi oleh Al-Jazeera dan dikongsi terlebih dahulu dengan The Guardian dalam usaha memastikan ketersediaan meluas kandungannya. The Guardian telah mengesahkan ketulenan kebanyakan makalah itu secara berasingan, tetapi tidak meminta atau diberikan capaian kepada sumbernya. Al-Jazeera, yang menerbitkan dokumen itu secara penuh di laman web mereka, telah menyusun sebahagian kecil dokumen bagi melindungi identiti sumber mereka.

 Kandungan 
Isi utama dokumen-dokumen itu ialah perunding Palestin pada 2008 menawarkan untuk menyerahkan sebahagian besar timur Baitulmaqdis dalam rundingan damai dengan Israel. Kawasan Baitulmaqdis yang ditawarkan membabitkan penempatan haram Yahudi sudah dibina termasuk French Hill, Ramat Alon dan Gilo serta Perkampungan Yahudi dan sebahagian Perkampungan Armenia di bandar lama Baitulmaqdis. Israel pula tidak menawarkan apa-apa sebagai balasan.

 Rujukan 

Kategori:2011 di Palestin
Kategori:2011 di Israel
Kategori:Usaha damai Israel–Palestin
Kategori:Dokumen sulit
Kategori:Al Jazeera
Kategori:The Guardian